Il-President tal-Għ.P.M., Charles Magro, matul id-diskors tal-ftuħ. Nhar il-Ġimgħa, l-1 ta' Awwissu 2014, l-Għaqda Poeti Maltin flimkien mal-Akkademja tal-Malti u l-Għaqda Filantropika Talent Mosti , tellgħu Lejla Mużiko-Letterarja f'ġieħ il-kittieb u poeta Ġuż Chetcuti li proprju din is-sena għalaq mitt sena minn twelidu. Carmel Bianchi, Salv Sammut u Yana Psaila waqt il-qari tal-poeżiji. Il-ftuħ sar mill-President tal-Għ.P.M., Charles Magro, li tkellem dwar Chetcuti bħala Poeta, Rumanzier u Drammaturgu, imma anki bħala bniedem li ddedika ħajtu lill-Ilsien Malti. Saviour Camilleri ta ħjiel bijografiku ta' Ġuż Chetcuti, filwaqt li l-Prof. Oliver Friggieri tkellem dwar il-Proża Realista ta' Chetcuti. Patrick Sammut qara diskors bl-isem ta' "Malta bejn il-glorja tal-imgħoddi u l-apatija u l-indifferenza tal-preżent" f'rabta mal-poeżija ta' Chetcuti, filwaqt li Mons. Victor Grech tkellem dwar xi tifkiriet tiegħu dwar il-kittieb minn Bormla. Therese Pace, Jane Micallef u Charles Mifsud waqt qari tal-poeżiji ta' Chetcuti. Waqt is-serata nqraw għadd ta' kitbiet ta' Ġuż Chetcuti, fosthom poeżiji bħal Hekk Hi l-Ħajja Il-Qniepen tar-Rebħa Matul is-Snin tal-Ħajja Qed Jgħid Għamja , u kitbiet oħra bħal . Il-qari sar minn Salv Sammut, Yana Psaila, Carmel Bianchi, Dr. George Farrugia, Joseph P. Borg, Rita Saliba, Jane Micallef, Charles Mifsud u Therese Pace. il-Prof. Oliver Friggieri u Charles Magro Il-kantawtur Walter Micallef ipprovda l-intervalli mużikali. L-għeluq kien f'idejn is-Segretarju tal-Akkademja tal-Malti, Joe P. Borg. Wara kien hemm riċeviment żgħir. Il-post fejn seħħet din is-serata kien iċ-Ċentru Nazzjonali ta' Kultura, ir-Razzett tal-Markiż Tabone fil-Mosta. Ħajr lil Daniel Bezzina għar-ritratti li pprovdielna.
LEJLA MUŻIKO-LETTERARJA F'ĠIEĦ ĠUŻÈ CHETCUTI